Jegyzőkönyv

2019. május 28. napján 18,00 órakor a Gősfa Faluházban megtartott nyilvános képviselő-testületi ülésről.

**Jelen vannak** Farkas Tiborné polgármester

 Vincze Istvánné alpolgármester

 Hessel Ferencné képviselő

 Horváth Edit képviselő, 18.15 órakor érkezett

 Szabó Gyuláné képviselő

 Dr. Horváth Renáta igazgatási ügyintéző

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre. A képviselő-testület 5 igen egyhangú szavazattal a kiküldött napirendtől eltérően az alábbi napirendet fogadta el.

**Napirend:**

1. **Az önkormányzat 2018.évi költségvetéséről szóló 3/2018(III.14.) önkormányzati rendelet módosítása
Előadó: Farkas Tiborné polgármester**
2. **Az önkormányzat 2018. évi költségvetésének végrehajtásáról szóló rendelet tervezet megtárgyalása
Előadó: Farkas Tiborné polgármester**
3. **Az Önkormányzat 2019. évi belső ellenőrzési vizsgálat ismertetése.
Előadó: Farkas Tiborné polgármester**
4. **Beszámoló az önkormányzat gyermekjóléti feladatainak ellátásáról.
Előadó: Farkas Tiborné polgármester**
5. **Beszámoló a Családsegítő és Gyermekjóléti Szolgálat 2018.évi munkájáról
Előadó: Farkas Tiborné polgármester**
6. **Ráépítési megállapodás tervezet megtárgyalása
Előadó: Farkas Tiborné polgármester**
7. **Civil szervezetek elszámolása**

**Előadó: Farkas Tiborné polgármester**

1. **Szakmai beszámoló a Zala megyei könyvtárellátási szolgáltató rendszer 2018. évi tevékenységéről
Előadó: Farkas Tiborné polgármester**
2. **Háziorvosi feladatellátási megállapodás megtárgyalása
Előadó: Farkas Tiborné polgármester**
3. **Fatér Andrea falugondnok jutalmazása**

**Előadó: Farkas Tiborné polgármester**

1. **Egyebek**

**Napirend tárgyalása:**

1. **Az önkormányzat 2018.évi költségvetéséről szóló 3/2018(III.14.) önkormányzati rendelet módosítása
Előadó: Farkas Tiborné polgármester**

**Farkas Tiborné polgármester:** Felkérte Dr. Horváth Renáta igazgatási ügyintézőt a napirend ismertetésére.

**Dr. Horváth Renáta igazgatási ügyintéző:** Ismertette az írásos előterjesztést, a rendelettervezetet. Ismertette a számla egyenleget a mai napi állapotban.

**Farkas Tiborné polgármester:** Kérte a képviselőket mondják el véleményüket az előterjesztéssel kapcsolatban.

**Szabó Gyuláné képviselő:** A módosítások indokoltsága kérdéses több soron is.

**Farkas Tiborné polgármester:** Tájékoztatást kérünk a gazdálkodástól arról, hogy miért volt szükség ilyen összegű módosításokra. Indítványozta az önkormányzat 2018. évi költségvetéséről szóló 3/2018(III.14.) önkormányzati rendeletet módosító rendelet tervezet elfogadását.

További kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, ezt követően szavazásra bocsátotta az önkormányzat 2018. évi költségvetéséről szóló 3/2018(III.14.) önkormányzati rendeletmódosításáról szóló rendelet-tervezet módosítás nélküli elfogadását.

Gősfa Község Önkormányzati Képviselő-testülete 3 igen, 2 nem szavazattal a következő rendeletet alkotta az írásos előterjesztésnek megfelelően:

**Gősfa Község Önkormányzati Képviselő-testületének 3/2019 (V.29.) önkormányzati rendelete az önkormányzat 2018.évi költségvetéséről szóló 3/2018(III.14.) önkormányzati rendelet módosításáról**

(A rendelet a jegyzőkönyv mellékletét képezi.)

1. **Az önkormányzat 2018. évi költségvetésének végrehajtásáról szóló rendelet tervezet megtárgyalása
Előadó: Farkas Tiborné polgármester**

**Farkas Tiborné polgármester:** Felkérte Dr. Horváth Renáta igazgatási ügyintézőt a napirend ismertetésére.

**Dr. Horváth Renáta igazgatási ügyintéző:** Ismertette az írásos előterjesztést, a rendelettervezetet.

**Farkas Tiborné polgármester:** Az egyesületek és vállalkozások támogatása sorokon biztos, hogy nem jól szerepelnek az összegek. Kérte a képviselőket mondják el véleményüket az előterjesztéssel kapcsolatban.

**Dr. Horváth Renáta igazgatási ügyintéző:** Az ASP gazdálkodási szakrendszere segítségévelkészítették el a kolléganők a táblákat a teljesített tételek alapján. Valamilyen megállapodásra kellene jutnunk, mert ha nem fogadja el a testület a rendeletet és május 31.-ig nem lesz kihirdetve, akkor normatívát vonnak meg az önkormányzattól.

**Vincze Istvánné alpolgármester:** Az egyesületek elszámolását ismeri a testület, hiszen mi működünk közre az elkészítésében. Biztos, hogy nem helyesek az összegek.

**Farkas Tiborné polgármester:** Hívjuk fel Bődey Eszter gazdálkodási ügyintézőt.

**Dr. Horváth Renáta igazgatási ügyintéző** telefonon felhívta **Bődey Eszter gazdálkodási ügyintézőt**.

**Bődey Eszter gazdálkodási ügyintéző** telefonon elmondta, hogy az Önkormányzat zárszámadásának elkészítésében nem működött közre. Az ASP szakrendszerben holnap tudnak utána járni a főkönyvi kivonat alapján a számszaki részeknek.

**Farkas Tiborné polgármester** telefonon felhívta **Szita Gabriella jegyzőt,** tájékoztatva, hogy jelentős eltérések vannak az egyesületek részére kiadott tételek tekintetében.

**Szita Gabriella jegyző** elmondta, ha a testület nem fogadja el a rendelet tervezetet, nem kapnak normatívát. javasolta, hogy fogadják el a rendelet tervezetet és nevezzék meg a problémás tételeket, kérjék ezek felülvizsgálatát.

**Szabó Gyuláné képviselő:** Fogadjuk el feltétellel, mert nem kapunk normatívát.

**Horváth Edit képviselő:** Én nem adom a nevemet hozzá.

**Vincze Istvánné képviselő:** Én sem fogadom el.

**Horváth Edit képviselő:** Azt mondom, hogy ne fogadjuk el, a Hivatal dolga ezt előkészíteni megfelelően. Miért az utolsó pillanatban lett elkészítve?

**Dr. Horváth Renáta igazgatási ügyintéző:** A Hivatalnak 2019. május 14. napjáig Kincstári ellenőrzése volt, május 20.-áig adatszolgáltatási határidő, csak május 20. után tudtak nekiállni a kolléganők.

**Horváth Edit képviselő:** És márciusban miért nem lehetett ezt megcsinálni?

**Farkas Tiborné polgármester:** Problémák vannak, hiába kérek bankszámla kivonatot, hetek óta nem kaptam.

**Dr. Horváth Renáta igazgatási ügyintéző:** Holnap reggel szólok a kolléganőnek, természetesen küldünk ki kivonatot.

**Horváth Edit képviselő:** Mi lesz, ha nem fogadjuk el? A Hivatal felelőssége a megfelelő előkészítés. Számszakilag nem jó, ha egy részletező nem jó, nem jó a végösszeg sem matematikailag.

**Vincze Istvánné képviselő:** És mit takar az önkormányzat többségi tulajdonú nem pénzügyi vállalkozások megnevezés?

**Dr. Horváth Renáta igazgatási ügyintéző:** Az előterjesztés szerint ez nincs kirészletezve, utána járunk, holnap megválaszoljuk a feltett kérdéseket.Az Önkormányzat alkotja meg és fogadja el a zárszámadásra vonatkozó rendeletet, a Hivatal az előkészítésben működik közre. Az Önkormányzatot fogják megbüntetni, és vonják el a normatívát. Az a probléma, hogy az ASP gazdálkodási szakrendszerében kell kigyűjteni az adott sorra könyvelt tételeket. A Jegyző javaslata szerint kellene feltételesen elfogadni a rendelet tervezetet, és egyben kérni a felülvizsgálatot.

Más kérdés, hozzászólás nem érkezett.

**Farkas Tiborné polgármester:** Indítványozta, hogy az Önkormányzat az előterjesztés szerint főösszeggel feltételesen fogadja el a 2018. évi költségvetés végrehajtásáról szóló rendelet tervezetet. A képviselő-testület kéri, hogy a Hivatal egy héten belül végezze el a rendelet tervezet felülvizsgálatát, különös tekintettel a civil szervezetek részére teljesített kiadásokra, mivel a képviselő-testület véleménye szerint több költségvetési soron nem történt pénzeszköz átadás.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, ezt követően szavazásra bocsátotta az önkormányzat gyermekjóléti feladatainak ellátásáról szóló beszámolót.

Gősfa Község Önkormányzati Képviselő-testülete 5 igen, egyhangú szavazattal az alábbi határozatot hozta:

**Gősfa Község Önkormányzati Képviselő-testületének
21/2019 (V.28.) számú határozata**

Gősfa Község Önkormányzati Képviselő-testülete az előterjesztés szerint főösszeggel feltételesen fogadja el a 2018. évi költségvetés végrehajtásáról szóló rendelet tervezetet. A képviselő-testület kéri, hogy a Hivatal egy héten belül végezze el a rendelet tervezet felülvizsgálatát, különös tekintettel a civil szervezetek részére teljesített kiadásokra, mivel a képviselő-testület véleménye szerint több költségvetési soron nem történt pénzeszköz átadás.

 **Határidő: 2019. június 4.**

 **Felelős: Farkas Tiborné polgármester**

A képviselő-testület folytatta a napirend tárgyalását.

**Farkas Tiborné polgármester:** Indítványozta az önkormányzat 2018. évi költségvetésének végrehajtásáról szóló rendelet-tervezet elfogadását.

Kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, ezt követően szavazásra bocsátotta az Önkormányzat 2018. évi költségvetésének végrehajtásáról szóló rendelet-tervezetét.

Gősfa Község Önkormányzati Képviselő-testülete 3 igen, 2 nem szavazattal a következő rendeletet alkotta az írásos előterjesztésnek megfelelően:

**Gősfa Község Önkormányzati Képviselő-testületének 4/2019.(V.29) önkormányzati rendelete az önkormányzat 2018. évi költségvetésének végrehajtásáról.**

(A rendelet a jegyzőkönyv mellékletét képezi.)

1. **Az önkormányzat 2018. évi belső ellenőrzési jelentés ismertetése
Előadó: Farkas Tiborné polgármester.**

**Farkas Tiborné polgármester:** Felkérte Dr. Horváth Renáta igazgatási ügyintézőt a napirend ismertetésére.

**Dr. Horváth Renáta igazgatási ügyintéző:** Ismertette az írásos előterjesztést.

**Farkas Tiborné polgármester:** Kérte a képviselőket mondják el véleményüket az előterjesztéssel kapcsolatban.

Kérdés hozzászólás a napirenddel kapcsolatosan nem érkezett.

**Farkas Tiborné polgármester:** Indítványozta az önkormányzat 2018. évi belső ellenőrzési jelentésének elfogadását.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, ezt követően szavazásra bocsátotta az önkormányzat 2018. évi belső ellenőrzési jelentését.

Gősfa Község Önkormányzati Képviselő-testülete 5 igen egyhangú szavazattal a következő határozatot hozta:

**Gősfa Község Önkormányzati Képviselő-testületének
22/2019 (V.28.) számú határozata**

Gősfa Község Önkormányzati Képviselő-testülete az Önkormányzat 2018. évi belső ellenőrzési jelentését ***elfogadja.***

1. **Beszámoló az önkormányzat gyermekjóléti feladatainak ellátásáról
Előadó: Farkas Tiborné polgármester**

**Farkas Tiborné polgármester:** Felkérte Dr. Horváth Renáta igazgatási ügyintézőt a napirend ismertetésére.

**Dr. Horváth Renáta igazgatási ügyintéző:** Ismertette az írásos előterjesztést.

**Farkas Tiborné polgármester:** Kérte a képviselőket mondják el véleményüket az előterjesztéssel kapcsolatban.

Kérdés hozzászólás a napirenddel kapcsolatosan nem érkezett.

**Farkas Tiborné polgármester:** Indítványozta a beszámoló elfogadását.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, ezt követően szavazásra bocsátotta az önkormányzat gyermekjóléti feladatainak ellátásáról szóló beszámolót.

Gősfa Község Önkormányzati Képviselő-testülete 5 igen, egyhangú szavazattal az alábbi határozatot hozta:

**Gősfa Község Önkormányzati Képviselő-testületének
23/2019 (V.28.) számú határozata**

Gősfa Község Önkormányzati Képviselő-testülete az írásos előterjesztésben foglaltaknak megfelelően az önkormányzat gyermekjóléti és gyermekvédelmi feladatainak 2018. évi ellátásról szóló beszámolót ***elfogadja.***

 **Határidő: azonnal**

 **Felelős: Farkas Tiborné polgármester**

1. **Beszámoló a Zalaegerszegi Család- és Gyermekjóléti Központ 2018. évi szakmai tevékenységéről
Előadó: Farkas Tiborné polgármester**

**Farkas Tiborné polgármester:** Felkérte Dr. Horváth Renáta igazgatási ügyintézőt a napirend ismertetésére.

**Dr. Horváth Renáta igazgatási ügyintéző:** Ismertette az írásos előterjesztést.

**Farkas Tiborné polgármester:** Kérte a képviselőket mondják el véleményüket az előterjesztéssel kapcsolatban.

Kérdés hozzászólás a napirenddel kapcsolatosan nem érkezett.

**Farkas Tiborné polgármester:** Indítványozta a beszámoló elfogadását.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5, ezt követően szavazásra bocsátotta a Zalaegerszegi Család- és Gyermekjóléti Központ 2018. évi szakmai tevékenységéről szóló beszámolót.

Gősfa Község Önkormányzati Képviselő-testülete 5 igen, egyhangú szavazattal az alábbi határozatot hozta:

**Gősfa Község Önkormányzati Képviselő-testületének
24/2019 (V.28.) számú határozata**

Gősfa Község Önkormányzati Képviselő-testülete az írásos előterjesztésben foglaltaknak megfelelően Zalaegerszegi Család- és Gyermekjóléti Központ 2018. évi szakmai tevékenységéről szóló beszámolót ***elfogadja.***

 **Határidő: azonnal**

 **Felelős: Farkas Tiborné polgármester**

1. **Ráépítési megállapodás tervezet megtárgyalása
Előadó: Farkas Tiborné polgármester**

**Farkas Tiborné polgármester:** Ismertette Egervár község polgármesterének megkeresését, amely szerint Egervár kéri, hogy a közös tulajdonban lévő orvosi rendelő épülete mögött pályázati támogatásból készített gépkocsi beálló megnevezésű nyitott építmény 1/1 tulajdoni arányban Egervár Község Önkormányzata javára kerüljön bejegyzésre. Ismertette a ráépítési megállapodás tervezetet. Elmondta, hogy egyeztetett Vasboldogasszony és Lakhegy polgármesterével, arra jutottak, hogy nem járulnak hozzá ingatlan nyilvántartási bejegyzéséhez. Kérte a képviselőket, mondják el véleményüket, tegyék meg javaslataikat.

Kérdés, hozzászólás nem érkezett.

**Farkas Tiborné polgármester:** Indítványozta, hogy Gősfa Község Önkormányzata ne járuljon hozzá az Egervár 282 hrsz-ú ingatlanon létesített gépkocsi beálló építmény 282/A hrsz alatt Egervár Község Önkormányzat 1/1 tulajdoni hányadával történő ingatlan nyilvántartási bejegyzéséhez.

A képviselő-testület egyhangúan egyetértését fejezte ki az elhangzott indítvánnyal kapcsolatosan.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, ezt követően szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen, egyhangú szavazattal az alábbi határozatot hozta:

**Gősfa Község Önkormányzati Képviselő-testületének
25/2019 (V.28.) számú határozata**

Gősfa Község Önkormányzati Képviselő-testülete nem járul hozzá, hogy az Egervár 282 hrsz-ú ingatlanon létesített gépkocsi beálló építmény 282/A hrsz. alatt 1/1 tulajdoni hányaddal Egervár Község Önkormányzata javára bejegyzése kerüljön az ingatlan nyilvántartásban.

 **Határidő: azonnal**

 **Felelős: Farkas Tiborné polgármester**

1. **Civil szervezetek elszámolásának elfogadása
Előadó: Farkas Tiborné polgármester**

**Farkas Tiborné polgármester:** Felkérte Dr. Horváth Renáta igazgatási ügyintézőt a napirend ismertetésére.

**Dr. Horváth Renáta igazgatási ügyintéző:** Ismertette az írásos előterjesztést.

**Farkas Tiborné polgármester:** Kérte a képviselőket mondják el véleményüket az előterjesztéssel kapcsolatban.

Kérdés hozzászólás a napirenddel kapcsolatosan nem érkezett.

**Farkas Tiborné polgármester:** Indítványozta a Gősfa-i Polgárőr Egyesület, valamint a Gősfa Kultúrájáért, Fejlődéséért Egyesület 2018. évi pénzügyi támogatás felhasználásáról szóló elszámolás elfogadását.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, ezt követően szavazásra bocsátotta az ismertetett beszámolót.

Gősfa Község Önkormányzati Képviselő-testülete 5 igen, egyhangú szavazattal az alábbi határozatot hozta:

**Gősfa Község Önkormányzati Képviselő-testületének
26/2019 (V.28.) számú határozata**

Gősfa Község Önkormányzati Képviselő-testülete a Gősfa-i Polgárőr Egyesület, valamint a Gősfa Kultúrájáért, Fejlődéséért Egyesület 2018. évi pénzügyi támogatás felhasználásáról szóló elszámolását elfogadja.

 **Határidő: azonnal**

 **Felelős: Farkas Tiborné polgármester**

1. **Szakmai beszámoló a Zala megyei könyvtárellátási szolgáltató rendszer 2018. évi tevékenységéről
Előadó: Farkas Tiborné polgármester**

**Farkas Tiborné polgármester:** Felkérte Dr. Horváth Renáta igazgatási ügyintézőt a napirend ismertetésére.

**Dr. Horváth Renáta igazgatási ügyintéző:** Ismertette az írásos előterjesztést.

**Farkas Tiborné polgármester:** Kérte a képviselőket mondják el véleményüket az előterjesztéssel kapcsolatban. Indítványozta a beszámoló elfogadását.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, ezt követően szavazásra bocsátotta az ismertetett beszámolót.

Gősfa Község Önkormányzati Képviselő-testülete 5 igen, egyhangú szavazattal az alábbi határozatot hozta:

**Gősfa Község Önkormányzati Képviselő-testületének
27/2019 (V.28.) számú határozata**

Gősfa Község Önkormányzati Képviselő-testülete a Deák Ferenc megyei és városi könyvtár, írásos beszámolóját a Zala megyei KSZR 2018. évi tevékenységéről ***elfogadja***.

 **Határidő: azonnal**

 **Felelős: Farkas Tiborné polgármester**

1. **Háziorvosi feladatellátási megállapodás megtárgyalása
Előadó: Farkas Tiborné polgármester**

**Farkas Tiborné polgármester:** A napirenddel kapcsolatosan elmondta, hogy az Egerváron a háziorvosi szolgálat tárgyában megtartott együttes képviselő-testületi ülésen megtárgyalták a háziorvosi feladatellátási megállapodást, abban módosításokat indítványoztak. A kért módosítások beépítésre kerültek az említett megállapodásba, amely ismertetésre került. Indítványozta az ismertetett háziorvosi feladat ellátási megállapodás elfogadását.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, ezt követően szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen, egyhangú szavazattal az alábbi határozatot hozta:

**Gősfa Község Önkormányzati Képviselő-testületének
28/2019 (V.28.) számú határozata**

Gősfa Község Önkormányzati Képviselő-testülete feladat ellátási előszerződést köt az önkormányzat kötelező feladatkörébe tartozó, egervári háziorvosi körzet területei ellátási kötelezettséggel végzendő alapellátási feladataink teljeskörű ellátásra Dr Czett András háziorvossal és DR Czett-MED Egészségügyi Szolgáltató Korlátolt Felelősségű Társasággal. (8913, Egervár, József Attila u. 26.).

A feladat ellátási előszerzés alapján az egervári orvosi praxisra vonatkozó praxisengedély megszerzésének igazolását követően a Képviselő-testület megköti a határozatlan idejű feladat ellátási szerződést Dr Czett András háziorvossal és DR Czett-MED Egészségügyi Szolgáltató Korlátolt Felelősségű Társasággal. (8913, Egervár, József Attila u. 26.).

A képviselő-testület felhatalmazza a polgármestert a feladat-ellátási előszerződés valamint a benyújtott egervári orvosi praxisra vonatkozó praxisengedély bemutatását követően a feladat ellátási előszerződésnek megfelelő határozatlan idejű feladat ellátási szerződés aláírására.

 **Határidő: azonnal**

 **Felelős: Farkas Tiborné polgármester**

1. **Fatér Andrea falugondnok jutalmazása**

**Előadó: Farkas Tiborné polgármester**

**Farkas Tiborné polgármester:** Javasolta, hogy Fatér Andrea falugondnok részére állapítson meg jutalmat a testület, kérte a képviselőket mondják el véleményüket, tegyék meg javaslataikat.

**Horváth Edit képviselő:** Mindenképpen jutalmazni kell az eddigi munkáját, meg kell becsülni a dolgozót.

Kérdés hozzászólás a napirenddel kapcsolatosan nem érkezett.

**Farkas Tiborné polgármester:** Indítványozta, hogy Fatér Andrea falugondnok részére kiemelkedő munkájáért bruttó 146.832. Ft jutalmat állapítson meg a testület.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, ezt követően szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 5 igen, egyhangú szavazattal az alábbi határozatot hozta:

**Gősfa Község Önkormányzati Képviselő-testületének
29/2019 (V.28.) számú határozata**

Gősfa Község Önkormányzati Képviselő-testülete a közalkalmazottak jogállásáról szóló 1992. évi XXXIII. törvény 77. § (3) bekezdésére tekintettel Fatér Andrea falugondnok részére kiemelkedő munkájáért bruttó 146.832. Ft jutalmat állapít meg. A képviselő-testület felhatalmazza a polgármestert a jutalom kifizetésére.

 **Határidő: azonnal**

 **Felelős: Farkas Tiborné polgármester**

Megkérdezte ülést levezető polgármester a jelenlévő képviselőket van-e közérdekű kérdés, hozzászólás.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és az ülést 21,00 órakor bezárta.

**K.m.f.**

 **Farkas Tiborné Szita Gabriella
 polgármester jegyző**